ÚRAD VLÁDY SLOVENSKEJ REPUBLIKY
               Sekcia vládnej legislatívy

                                                                                                                Na rokovanie vlády SR
                                                                                                                Dňa 16. septembra 2003
                                                                                                                K materiálu č. 8462/2003
                                                                                                                K bodu č. 9

S T A N O V I S K O

k  návrhu  na uzavretie Dohody medzi vládou Slovenskej republiky a vládou Spojeného kráľovstva Veľkej Británie a Severného Írska  o leteckých dopravných službách

I.

      Návrh na uzavretie Dohody medzi vládou Slovenskej republiky a vládou Spojeného kráľovstva Veľkej Británie a Severného Írska o leteckých dopravných službách predložil na rokovanie vlády Slovenskej republiky minister dopravy, pôšt a telekomunikácií Slovenskej republiky Pavol Prokopovič.

II.

      Účelom predkladanej dohody je vytvoriť právny rámec pre vykonávanie leteckých dopravných služieb vo vzťahu k zmluvným stranám. Dohoda upravuje podmienky, za ktorých môžu určené letecké spoločnosti vykonávať lety a lietadlá pristávať na území štátov zmluvných strán a rieši aj ostatné otázky spojené s vykonávaním leteckej dopravy. 

III.

      Dohoda je bilaterálnou medzinárodnou zmluvou prezidentskej povahy, ktorá priamo zakladá práva alebo povinnosti fyzických osôb alebo právnických osôb a pred jej ratifikáciou je potrebný súhlas Národnej rady Slovenskej republiky podľa čl. 7 ods. 4 Ústavy SR. Na jej vykonanie nie je potrebný zákon a má  prednosť pred zákonmi SR podľa čl. 7 ods. 5 Ústavy SR.

      Legislatívna rada vlády Slovenskej republiky prerokovala predložený návrh na uzavretie Dohody medzi vládou Slovenskej republiky a vládou Spojeného kráľovstva Veľkej Británie a Severného Írska  o leteckých dopravných službách na svojom rokovaní dňa 26. augusta 2003 a tento bez pripomienok odporučila vláde Slovenskej republiky  schváliť.

IV.

      Sekcia vládnej legislatívy Úradu vlády Slovenskej republiky odporúča vláde  návrh na uzavretie Dohody medzi vládou Slovenskej republiky  a  vládou Spojeného kráľovstva Veľkej Británie a Severného Írska o leteckých dopravných službách   v predloženom  znení    schváliť. 

V Bratislave 11. septembra 2003
Vypracoval: Pavel  K a n k a

                                                                                  Štefan  G r m a n
                                                                                  generálny riaditeľ
                                                                            Sekcie vládnej legislatívy